Det blev en travl onsdag for politiet i Frederikshavn, da der skulle indhentes skyldnere til fogedretten. - Vi har haft en "god dag", forklarer politikommissær Michael Karstenskov: - Det skal forstås sådan, at vi har haft et godt samarbejde med Fogedretten i forbindelse med, at vi har været ude at anholde skyldnere. I alt har politiet i Frederikshavn anholdt "et par og 30". Politiet kalder antallet bekymrende. - Antal anholdte og sager er overraskende for os. Der er ingen tvivl om, at den økonomiske situation i samfundet har påvirket de sager, vi har haft, lyder det fra politikommissæren. På én af adresserne, hvor politiet skulle have fat i en skyldner, fandt de noget uventet. - Derudover har der været en sidegevinst, da vi på én af adresserne fandt et drivhus med en masse hampplanter, som vi lige nu er i gang med at få høstet. Dyr omgang Det var ikke bare en omkostningsfuld omgang for skylderne indehaveren af drivhuset. Også politiet har brugt mange ressourcer. -  Dagens indsats var stor rent geografisk. Og vi vil hellere bruge ressourcer på noget andet end at tage ud og anholde skyldnere i Fogedretten, siger  politikommissær Michael Karstenskov. - Vi ville hellere, at folk reagerede på de indkaldelser, de har modtaget i deres indbakke, frem for at vi skal køre dem frem og tilbage.

Referat:
Det blev en travl onsdag for politiet, der kalder de mange sager for "bekymrende".